एक दूसरा अर्थ, जिसमें ओबीसी हमारी राजनीति के केन्द्र में हैं, का संबंध जाति से है। दलित और उच्च जातियां भारतीय जातिगत पदक्रम के दो छोर हैं और ओबीसी इन दोनों छोरों के बीच हैं। अत: वे जाति से जुड़े विशेषाधिकारों और उससे जुड़ी वंचनाओं, दोनों को भोग रहे हैं, यद्यपि इस मामले में अलग-अलग जातियों की स्थिति अलग-अलग है। इसलिए ओबीसी वह वर्ग है जो जाति की बदलती भूमिका और पहचान के अन्य पैमानों (जैसे वर्ग, क्षेत्र या धर्म) की तुलना में उसके महत्व, के संबंध में महत्वपूर्ण परंतु कठिन प्रश्नों को जन्म दे रहा है।